Netflix Mungkin Pilih Greta Gerwig Untuk Arahkan Filem “The Chronicles of Narnia”
Empat tahun yang lalu, Netflix telah mengumumkan filem The Chronicles of Narnia, namun tiada perkembangan terbaru selepas itu. Kini, setelah lama menanti, kita mungkin mengentahui apa yang sedang dirancang Netflix selepas laman What’s on Netflix mendedahkan butiran terkini mengenai filem itu.  Menurut laporan laman tersebut, Netflix dikatakan merancang untuk menghasilkan dua buah filem dengan Greta Gerwig akan mengarahkan kedua-dua filem tersebut.  Perkembangan itu diketahui selepas berita pertama dikeluarkan pada Oktober 2018 apabila Netflix mengumumkan kerjasama dengan C.S. Lewis Company dimana mereka boleh menerbitkan siri dan filem berdasarkan buku terbitan syarikat itu. Lebih kurang setahun kemudian, Netflix telah mengambil Matthew Alrich sebagai ‘arkitek kreatif’ francais itu, dan dia diberi tanggungjawab untuk mengawasi semua pembangunan siri dan filem. Alrich sangat terkenal menerusi beberapa karyanya bersama Disney Pixar, termasuklah menjadi penulis bersama untuk animasi hit Coco.  Setakat ini, Netflix masih belum memberi komen tentang laporan yang dikeluarkan laman tersebut. Gerwig merupakan pelakon dan pengarah berbakat dan merupakan individu penting disebalik pembikinan filem Little Women, Lady Bird, Mistress America dan Frances Ha.  Little Women, Lady Bird, Mistress America  Pelakon dan pengarah itu bakal muncul dalam filem Original Netflix White Noise dengan memainkan watak Babbette. Filem akan ditayangkan di Netflix menjelang Disember 2022.  Selain itu juga, Gerwig merupakan penulis dan pengarah filem terbaru Warner Bros. Barbie dan dia juga menjadi penulis untuk filem aksi-langsung terbaru Disney, Snow White yang dijadualkan tayangan pada 2024.